Diari Oficial de la Generalitat Valenciana


Sumari del DOGV 8747, del 24-02-2020 (2020/1486)

RESOLUCIÓ de 10 febrer de 2020, de la consellera de Justícia, Interior i Administració Pública, per la qual es proveeixen, pel sistema de lliure designació, diversos llocs de treball de naturalesa funcionarial anunciats en la convocatòria número 76/2019, de 10 de desembre de 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8747

Data del DOGV
:   24-02-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/1486


Data del document
:   10-02-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 10 febrer de 2020, de la consellera de Justícia, Interior i Administració Pública, per la qual es proveeixen, pel sistema de lliure designació, diversos llocs de treball de naturalesa funcionarial anunciats en la convocatòria número 76/2019, de 10 de desembre de 2019. [2020/1486]  
Vista la Resolució de 10 de novembre de 2019, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball de naturalesa funcionarial en la Conselleria de Justícia, Interior i Administració Pública, convocatòria número 76/2019 (DOGV 8700, 18.12.2019).  
Vists els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió corresponent a l'esmentada convocatòria número 76/2019.  
Vist l'informe favorable emés en data 29 de gener de 2020 pel sotssecretari de la Conselleria de Justícia, Interior i Administració Pública per a la provisió dels llocs número 31718, 31438 i 31625, corresponents a l'esmentada convocatòria número 76/2019.  
Considerant que les persones candidates presentades compleixen els requisits exigits en la convocatòria, i tenint en compte els mèrits al·legats i acreditats, atesos l'experiència professional, la formació i el coneixement de l'estructura, l'organització i les funcions de la Conselleria de Justícia, Interior i Administració Pública, són idònies per a l'adjudicació dels llocs oferits amb caràcter definitiu, tenint en compte, a més, que es tracta de les mateixes persones que actualment realitzen aquestes funcions amb caràcter provisional.  
De conformitat amb el que es disposa en la base quarta de la resolució de convocatòria esmentada; en els articles 99.1 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana; en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l'article 69 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
Primer. Nomenaments  
Nomenar els funcionaris i les funcionàries de carrera següents:  
Nomenar José Javier Loren Montesinos, funcionari de carrera del subgrup C2, amb KMD 8717\*\*\*\*B0, com a conductor servei directe membres del Consell, lloc número 31458, subgrup C2, sector general, complement de destinació nivell 16 i complement específic E035.  
  
Nomenar Laura Palacios Herrero, funcionària de carrera del subgrup C2, amb HNR 5512\*\*\*\*P0, com a conductora servei directe membres del Consell, lloc número 31635, subgrup C2, sector general, complement de destinació nivell 16 i complement específic E035.  
  
Segon. Lloc número 31216  
Deixar desert el lloc de treball número 31132, conductor/a servei directe membres del Consell, subgrup C2, sector general, complement de destinació nivell 16 i complement específic E035, per no haver rebut més candidatures.  
  
Tercer. Cessament i presa de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nova destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat de l'endemà de la notificació o bé, un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb allò que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 10 de febrer de 2020.- La consellera de Justícia, Interior i Administració Pública: Gabriela Bravo Sanestanislao.